CELEX: 22004D0112
Language: fi
Date: 2004-07-09 00:00:00
Title: Eta:n sekakomitean päätös N:o 112/2004, tehty 9 päivänä heinäkuuta 2004, ETA-sopimuksen liitteen XVIII (Työterveys ja -turvallisuus, työoikeus sekä miesten ja naisten tasa-arvoinen kohtelu) muuttamisesta

23.12.2004   
            
            
               FI
            
            
               Euroopan unionin virallinen lehti
            
            
               L 376/49
            
         
      ETA:N SEKAKOMITEAN PÄÄTÖS
   
   
      N:O 112/2004,
   tehty 9 päivänä heinäkuuta 2004,
   ETA-sopimuksen liitteen XVIII (Työterveys ja -turvallisuus, työoikeus sekä miesten ja naisten tasa-arvoinen kohtelu) muuttamisesta
   ETA: N SEKAKOMITEA, JOKA
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XVIII muutettiin Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan talousalueeseen osallistumisesta tehdyllä sopimuksella, joka allekirjoitettiin 14 päivänä lokakuuta 2003 Luxemburgissa (1).
            
         
               (2)
            
            
               Miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa annetun neuvoston direktiivin 76/207/ETY muuttamisesta 23 päivänä syyskuuta 2002 annettu Euroopan parlamentin ja neuvoston direktiivi 2002/73/EY (2) olisi otettava osaksi sopimusta,
            
         ON PÄÄTTÄNYT SEURAAVAA:
   1 Artikla
   Muutetaan sopimuksen liite XVIII seuraavasti:
   
               1)
            
            
               Lisätään 18 kohtaan (neuvoston direktiivi 76/207/ETY) seuraava:
               ”, sellaisena kuin se on muutettuna seuraavalla:
               
                           —
                        
                        
                           
                              32002 L 0073: Euroopan parlamentin ja neuvoston direktiivi 2002/73/EY, annettu 23 päivänä syyskuuta 2002 (EYVL L 269, 5.10.2002, s. 15).”
                        
                     
         
               2)
            
            
               Muutetaan 18 kohdan (neuvoston direktiivi 76/207/ETY) mukautus seuraavasti:
               
                           (a)
                        
                        
                           Muutetaan nykyinen mukautus (a) mukautukseksi.
                        
                     
                           (b)
                        
                        
                           Lisätään (a) mukautuksen jälkeen mukautus seuraavasti:
                           
                                       ”(b)
                                    
                                    
                                       Korvataan 2 artiklan 8 kohdassa sanat ’perustamissopimuksen 141 artiklan 4 kohdassa tarkoitettuja’ seuraavasti:
                                       ’, jotta miesten ja naisten välinen täysi tosiasiallinen tasa-arvo toteutuisi työelämässä, tasa-arvoisen kohtelun periaate ei estä jäsenvaltioita pitämästä voimassa tai toteuttamasta sellaisia erityisetuja tarjoavia toimenpiteitä, joiden tarkoituksena on helpottaa aliedustettuna olevan sukupuolen ammatillisen toiminnan harjoittamista taikka ehkäistä tai hyvittää ammattiuraan liittyviä haittoja,’”
                                    
                                 
                     
         2 Artikla
   Direktiivin 2002/73/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 Artikla
   Tämä päätös tulee voimaan 10 päivänä heinäkuuta 2004, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 Artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 9 päivänä heinäkuuta 2004.
      
         
            ETA:n sekakomitean puolesta
         
         
            Puheenjohtaja
         
         Kjartan JÓHANNSSON
         
      
   
   
      (1)  EUVL L 130, 29.4.2004, s. 3.
   
      (2)  EYVL L 269, 5.10.2002, s. 15.
   
      (3)  Valtiosäännön asettamat vaatimukset on ilmoitettu.